GiliGold/VAD_KnessetCorpus huggingface dataset:
ט' דולן-גדיש: אומנם אנו מגישים ערעור לבית-המשפט העליון על החלטת פסק-הדין, אך למען הסר ספק מכאן ואילך אנו מבקשים לכתוב בחוק ברחל בתך הקטנה במפורש שיש סמכות לקבוע את סדרי הדין בוועדת הערר לרבות גביית אגרה.
ט' דולן-גדיש: כדי לא לפגוע בהליך משפטי קיים, אנו לא עושים זאת רטרואקטיבית אלא מכאן ואילך.
ט' דולן-גדיש: ביקשתי לאשר את סעיף ההסמכה הזה, כאשר הייתי פה ב-30 ביולי.
ט' דולן-גדיש: נשאלתי ע"י חברי-הכנסת מה קורה לגבי מס השנוי במחלוקת כשמוגשת השגה או מוגש ערר.
ט' דולן-גדיש: האם אנו נדרשים לתת ערבות?
ט' דולן-גדיש: אמרתי, שאינני בטוחה לחלוטין ואבדוק זאת עם מנהל מס שבח במשרד ושאני חושבת שלא.
ט' דולן-גדיש: בדקתי זאת עם מנהל מס שבח וביקשתי ממנו שיכתוב מכתב, והוא שלח למר קרשנר--
א' קרשנר: זה מצורף.
ט' דולן-גדיש: --ואני מניחה שהוא העביר זאת לידיעתכם, בו כותב מר אהרן אליהו, סגן נציב לענייני מס שבח, שניתן פסק-דין שקובע שאסור לנו לגבות את הערבות ובעקבות פסק-הדין הוצאה גם הוראה מקצועית שאוסרת לגבות את הערבות.
ישראל כץ: יש לנו בעיה, שיושב-ראש הישיבה הוא נגד.
ט' דולן-גדיש: לכן, אני מבקשת שתאשרו לנו את הסדרת העניין מכאן ואילך.
ט' דולן-גדיש: א' קרשנר: טלי דולן-גדיש, אני מבקש שתתייחסי למכתבו של עורך-הדין יצחק הדרי.
ט' דולן-גדיש: לא ראיתי אותו.
ט' דולן-גדיש: כן, זה כבר קיים וזה בסדר.
ט' דולן-גדיש: אין התייחסות רטרואקטיבית.
ט' דולן-גדיש: אם אין התייחסות רטרואקטיבית, זה ממילא מכאן ואילך - מיום פירסום החוק.
ט' דולן-גדיש: פנינו לעתיד ולא לעבר.
ט' דולן-גדיש: שם יש הליך תלוי ועומד.
ט' דולן-גדיש: החליט בית-המשפט העליון מה שהחליט.
ט' דולן-גדיש: למען הסר ספק, מכאן ואילך אנו רוצים שתהיה לנו הסמכה.
ויצמן שירי: אני חושב, שבכלל כל עניין מס שבח בנציבות מס-הכנסה הפך להיות הפקרות.
יוסף יצחק פריצקי: מה אתה רוצה ממנה?
ויצמן שירי: אינני מדבר על תקנה זו או אחרת.
ויצמן שירי: אתה, כעורך-דין, צריך לראות ניירות שמגישים ושמאויות שלהם שהן פי חמישים ולא פי שניים מהערך.
ויצמן שירי: אותו פקיד קבע את סכום ההערכה ואומר שתוכל להגיש השגה, ובינתיים, כתוצאה מהדבר הזה, אם ברצונך להגיש השגה ואתה רוצה שההליך ימשיך אתה צריך להפקיד ערבות בנקאית.
ט' דולן-גדיש: אתה לא צריך.
ויצמן שירי: קובעים שומה.
ויצמן שירי: כל עוד אתה מגיע איתם לבית-המשפט או שאינך מגיע איתם להבנה, הם מעכבים ולא נותנים לך אפשרות להעביר את הקרקע ולהתקדם בהליכי התכנון של הקרקע ולא מאפשרים לך שום דבר.
ויצמן שירי: היום, זה אחד הדברים הבודדים, עד כמה שאני מכיר, בחוק מס הכנסה, שיושב פקיד ולא משנה במה מדובר ולפתע את יכולה לראות דברים שלא תאמיני.
ויצמן שירי: במרחק של מאה מטרים ממקום למקום קבע הפקיד אלף אחוז יותר.
ויצמן שירי: כשאתה שואל אותו למה, הוא אומר: "אלה מחירי השוק".
ויצמן שירי: מה זה "מחירי השוק"?
ויצמן שירי: האם מס-הכנסה מתאים עצמו למחירי השוק?
ט' דולן-גדיש: יש הליכי השגה וערר.
יוסף יצחק פריצקי: למעשה, חבר-הכנסת ויצמן אומר: בוא ונכתוב הצעת חוק, ואתה צודק, שתבוא ותאמר כך: היום מתנים העברה בתשלום מס שבח, ואי אפשר להעביר בטאבו.
יוסף יצחק פריצקי: חבר-הכנסת שירי אומר--
ט' דולן-גדיש: --שלא יהיה מותנה.
ט' דולן-גדיש: י' פריצקי: לא שלא יהיה מותנה, כי אז יעבירו ולא תוכלו לגבות.
ט' דולן-גדיש: הוא אומר: "רבותי, תקבעו איזה שהם קריטריונים.
ט' דולן-גדיש: לא יכול להיות שפקיד יעשה זאת".
ויצמן שירי: שני שמאים מוסכמים.
יוסף יצחק פריצקי: כולנו פחות או יותר יודעים מחירים.
יוסף יצחק פריצקי: אם מישהו מרמה מלמטה, הוא יידע שיתפסו.
ט' דולן-גדיש: מרמים הרבה מלמטה.
ויצמן שירי: אם זה על הפרשים של 20%, 30% ו-50% אפשר להתווכח, אבל יש אנשים עם הערכות של פי 50 או פי 100.
ויצמן שירי: לא יכול להיות מצב שיישב פקיד, עם כל הכבוד הראוי, ויאמר לו: "מחיר העסקה הזו הוא ככה, ועכשיו תעשה כך וכך".
ויצמן שירי: אני נציג האנשים, והם פונים אלי.
ויצמן שירי: אני יכול להראות לה נייר, שהיא לא תאמין.
ויצמן שירי: לגבי שבעה דונמים בבאר-שבע, מס שבח מעריך את הקרקע שאיננה במרכז העיר ב-60 מליון שקל.
א' שניידר: תפנו לנציב.
יוסף יצחק פריצקי: אגיד לךְ עוד בעיה, אם אנו נאשר זאת.
יוסף יצחק פריצקי: הבעיה היא, שבכל הכבוד הראוי פתחתם מוסד של PRERULING, והמוסד הזה לא עובד בסדר ולא נותן הערכות נכונות.
יוסף יצחק פריצקי: נניח, שברצוני לעשות עסקת קומבינציה.
יוסף יצחק פריצקי: ריבונו של עולם, תגידו לי לאיזה מס אני צפוי.
יוסף יצחק פריצקי: אם אני מביא את הנתונים, אומרים לך כך: "אנו לא יודעים, ולא יכולים.
יוסף יצחק פריצקי: תגיש את השומה, ואז אנו נשוב ואז נדע".
יוסף יצחק פריצקי: איך אפשר לעשות זאת?
ט' דולן-גדיש: מה שאתה אומר הוא, שבעצם אין PRERULING.
יוסף יצחק פריצקי: אין PRERULING אמיתי.
ט' דולן-גדיש: אתם פונים אלי בדברים בהליכים בנציבות מס-הכנסה.
ויצמן שירי: זה נייר שהגיע אלי - 15 מליון דולר על שבעה דונמים.
ט' דולן-גדיש: אני מציע, שתפנו בכתב לנציב מס הכנסה.
ט' דולן-גדיש: בסך-הכל, יש קריטריונים.
ט' דולן-גדיש: זה לא שאין קריטריונים.
ט' דולן-גדיש: יכול להיות שפקיד זה או אחר חרג, אבל יש קריטריונים.
יוסף יצחק פריצקי: יש לנו בעיה אמיתית עם זה.
משה גפני: למה בית-המשפט המחוזי קבע שאי אפשר לגבות אגרה?
משה גפני: האם זה רק בגלל סיבה פרוצדורלית?
ט' דולן-גדיש: בודאי.
ט' דולן-גדיש: זו הסיבה היחידה.
ט' דולן-גדיש: כתוב בחוק, ששר האוצר מוסמך להתקין תקנות לגבי סדרי דין, והשאלה היא האם זה כולל אגרה או לא.
ויצמן שירי: אנו נאשר זאת, אך אמרתי זאת לפרוטוקול.
ויצמן שירי: עם כל הכבוד, יושבים פקידים, ואנשים לוקחים התחייבויות במליונים.
ויצמן שירי: בא פקיד ואומר: "לא מעניין אותי מה אתה משלם ריבית.
ויצמן שירי: לא מעניין אותי שאתה לא יכול.
ויצמן שירי: אני לא חותם לך".
ויצמן שירי: אינך יכול להעביר את הקרקע כתוצאה מזה.
ויצמן שירי: הוא לא יכול להגיד: "עכשיו, אתה רוצה להגיש הסתייגות - אין בעיה.
ויצמן שירי: תשלם 75%, ו-25% תביא ערבות בנקאית, ואחר כך אני אדבר איתך".
ט' דולן-גדיש: אני מוכרחה לומר דבר אחד נוסף לפרוטוקול: למעשה, כל הפקידים במשרדי מס שבח כפופים למנהלי מס שבח ובסופו של דבר כפופים לסגן הנציב לענייני מס שבח וכפופים ללשכה המשפטית בנציבות מס הכנסה.
ט' דולן-גדיש: יש לכם הרבה כתובות.
ט' דולן-גדיש: תפנו אליהן.
ויצמן שירי: אינני מדבר עלי, אלא על האדם הפשוט.
ט' דולן-גדיש: תפנו ליוני קפלן, לאהרן אליהו או למנהל מס שבח באיזור, ואני מקווה שזה יסודר.
ויצמן שירי: אני מעמיד להצבעה את הצעת חוק מיסוי מקרקעין (שבח, מכירה ורכישה)(תיקון מס' 47), התש"ס-2000 - הכנה לקריאה שניה ולקריאה שלישית.
ויצמן שירי: ה צ ב ע ה הצעת חוק מיסוי מקרקעין (שבח, מכירה ורכישה) (תיקון מס' 47), התש"ס-2000 - הכנה לקריאה שניה ולקריאה שלישית - התקבלה.
ויצמן שירי: הצעת חוק מיסוי מקרקעין (שבח, מכירה ורכישה) (תיקון מס' 47), התש"ס-2000, אושרה.
ויצמן שירי: תקנות ניירות ערך (פרי מסמך רישום, מבנהו וצורתו), התש"ס-‏2000 תקנות ניירות ערך (דוחות תקופתיים ומיידיים של תאגיד חוץ), התש"ס-2000
א' קרשנר: אני מבקש אישור של סיכום ועדת המשנה לשוק ההון.
א' קרשנר: מדובר בתקנות ניירות ערך (פרטי מסמך רישום, מבנהו וצורתו), התש"ס-2000, ותקנות ניירות ערך (דוחות תקופתיים ומיידיים של תאגיד חוץ), התש"ס-2000.
ס' אלחנני: בחוק ניירות ערך נקבעה אפשרות של רישום כפול של ניירות ערך שרשומים למסחר בארצות-הברית ויוכלו להיסחר גם בארץ.
ס' אלחנני: זה משפר את שוק ההון הישראלי, וזה עוזר לחברות ישראליות שיוכלו להיות דואליות וזה טוב לבורסה של תל-אביב.
ס' אלחנני: שר האוצר צריך לקבוע בצו מה הוא רף התנאים.
ויצמן שירי: האם זה שווי שוק?
ס' אלחנני: לאו דוקא.
ס' אלחנני: זה יכול להיות תקופת סחירות בתקופה שזה נמצא בבורסה האמריקאית.
ס' אלחנני: הוועדה קיבלה מידע, ששר האוצר חושב על שנה מינימום או חצי שנה ו-500 מליון דולר.
ויצמן שירי: מה אנו מאשרים כרגע?
ס' אלחנני: זה לא שייך לוועדת הכספים.
ס' אלחנני: זה ייקבע בצו של שר האוצר.
ס' אלחנני: בינתיים, הוועדה אישרה תקנות מאד טכניות שעוסקות בפרטי המסמכים, והחברות האלה צריכות לדווח וכו'.
ס' אלחנני: ועדת המשנה אישרה זאת, ושמעה את הנציגים וקיימה דיון מאד מפורט והכניסה כמה תיקונים.
ס' אלחנני: היא ביטלה את סעיף התחילה, וזה יהיה יחד, כלומר יפרסמו זאת יחד עם הצו של שר האוצר.
ס' אלחנני: בנוסף, היא פנתה גם לשר האוצר להנמיך את רף התנאים, כך שזה יהיה קצת פחות.
ס' אלחנני: היא גם תקיים דיון נפרד על בורסות אחרות.
ויצמן שירי: אני מעמיד להצבעה את תקנות ניירות ערך (פרטי מסמך רישום, מבנהו וצורתו), התש"ס-2000, ואת תקנות ניירות ערך (דוחות תקופתיים ומיידיים של תאגיד חוץ), התש"ס-2000.
ויצמן שירי: ה צ ב ע ה תקנות ניירות ערך (פרטי מסמך רישום, מבנהו וצורתו), התש"ס-2000, ותקנות ניירות ערך (דוחות תקופתיים ומיידיים של תאגיד חוץ), התש"ס-2000 התקבלו.
ויצמן שירי: תקנות להסדר ההימורים בספורט (תכנית ההימורים בכדורגל) (תיקון), התש"ס-2000 תקנות להסדר ההימורים בספורט (תכנית "טוטו-תיקו) (תיקון), התש"ס-2000 תקנות להסדר ההימורים בספורט (תכנית סופר גול) (תיקון), התש"ס-2000 תקנות להסדר ההימורי םבספורט (תכנית הימורים בכדורסל) (תיקון), התש"ס-2000
ויצמן שירי: עתה, תקנות להסדר ההימורים בספורט.
יוסף יצחק פריצקי: יש כאן מכתב שצריך להכנס לפרוטוקול (ראה נספח לפרוטוקול.
יוסף יצחק פריצקי: ) הדיון הקודם עוכב, משום שאנו שאלנו מה קורה אם אדם משתתף, הטופס בידיו ובמשרדי הרישום זה לא נמצא.
יוסף יצחק פריצקי: אמרתי, שאינני מוכן שזה יחול.
יוסף יצחק פריצקי: ענו ואמרו לי, וזה המכתב: "לא יכול להיות דבר כזה".
יוסף יצחק פריצקי: טוענים, שמערכת המחשב לא תיסגר.
יוסף יצחק פריצקי: כלומר, אם מישהו מחזיק קבלה, לא יכול להיות מצב שזה לא רשום במחשב.
יוסף יצחק פריצקי: כך כתוב.
ויצמן שירי: אבל, איך זה יכול להיות והרי זו לא קבלה ממוספרת?
יוסף יצחק פריצקי: כך אמרו.
יוסף יצחק פריצקי: אם יבוא אדם שיש לו קבלה כזו, המשמעות ברורה מאד - התקנות לא חלות.
יוסף יצחק פריצקי: משום שאם יש התחייבות מפורשת שלא יכול להיות דבר כזה, אז אין לי בעיה.
ויצמן שירי: אבל, יטרטרו אותו 15 שנה לבתי-משפט.
ויצמן שירי: אני מעמיד להצבעה את הבקשה.
ויצמן שירי: ה צ ב ע ה הבקשה התקבלה.
א' קרשנר: היו התייעצויות סיעתיות, ועלינו להצביע.
א' קרשנר: חבר-הכנסת אלי גולדשמידט ביקש התייעצות בעניין מימון פעולות רווחה במשרדי ממשלה שונים.
א' קרשנר: (יו"ר הוועדה, חה"כ א' גולדשמידט, חוזר לחדר הישיבות.
א' קרשנר: ) היו"ר א' גולדשמידט: לא.
א' קרשנר: ביקשתי רביזיה, כי הפניה נפלה.
א' קרשנר: האם אתה רוצה להצביע עכשיו על הרביזיה?
יעקב ליצמן: אינני חושב, שזה הוגן.
יוסף יצחק פריצקי: שאלו האם יש עוד העברות תקציביות היום, וכשאמרו: "לא" קמו והלכו.
אלי גולדשמידט: כנראה, שהם הלכו.
אלי גולדשמידט: נעשה זאת ביום רביעי הבא.
ויצמן שירי: נעשה זאת ביום רביעי הבא.
ויצמן שירי: אני נועל את הישיבה.
ויצמן שירי: תודה לכולם.
אלי גולדשמידט: הנושא הראשון הוא: אישור עמותות לעניין סעיף 46 לפקודת מס הכנסה.
יוסף יצחק פריצקי: קיימנו דיון ואנו ממליצים לאשר את הרשימה, למעט שלוש עמותות שאין להן אישור ניהול תקין.
אלי גולדשמידט: מה זה אומר שאין להן אישור ניהול?
יוסף יצחק פריצקי: רשם העמותות לא נתן להן אישור ניהול תקין.
יוסף יצחק פריצקי: העמותה הראשונה היא מרכז ע"ש אבולעפיה, וזה עוד קל בחיים.
יוסף יצחק פריצקי: העמותה השניה היא בית-כנסת לעדה התימנית "נחלת אחים" במרכז הוד השרון, שהיא בכלל בתהליך מחיקה.
יוסף יצחק פריצקי: היה כאן ויכוח קשה עם משרד האוצר איך יתכן שהאוצר ממליץ על סעיף 46.
יוסף יצחק פריצקי: העמותה השלישית היא "מכון פרס לשלום".
אמנון כהן: איך עמותה נמחקת?
יוסף יצחק פריצקי: היא לא מגישה דו"חות, ואין לה ועדת ביקורת.
יוסף יצחק פריצקי: למעשה, היא מתה.
יוסף יצחק פריצקי: חבר-הכנסת אמנון כהן, חבל שלא היית פה, שכן היו צעקות גדולות על האוצר.
אלי גולדשמידט: מה לגבי "מכון פרס לשלום"?
יוסף יצחק פריצקי: לגבי "מכון פרס לשלום", ראשית, אין להם אישור ניהול תקין.
אלי גולדשמידט: מה זאת אומרת שאין להם?
אלי גולדשמידט: האם גם הם לא קיבלו?
יוסף יצחק פריצקי: גם הם לא קיבלו אישור ניהול תקין לשנת 2000.
אמנון כהן: זה לוקח זמן.
אמנון כהן: י' פריצקי: מה זה "זמן"?
אמנון כהן: אנו נמצאים בחודש אוקטובר.
אמנון כהן: עובדה שכולם כן קיבלו.
אלי גולדשמידט: האם בדקת רמות שכר לגבי שאר העמותות?
אלי גולדשמידט: מה הם סדרי הגודל?
יוסף יצחק פריצקי: אתן כדוגמא את האגודה לזכויות האזרח, עמותה שיקרה מאד ללבי.
אלי גולדשמידט: יכול להיות, שגם "מכון פרס לשלום" פוליטית יקר ללבך.
יוסף יצחק פריצקי: הוא יקר.
אלי גולדשמידט: איננו עושים פה איפה ואיפה.
ויצמן שירי: תניח את הלב בצד.
יוסף יצחק פריצקי: עמוס גיל מקבל – וזו המשכורת הגבוהה ביותר - 214 אלף שקל לשנה, וזו מחצית.
יוסף יצחק פריצקי: אינני מאושר מזה, אך זה לא מי-יודע-מה.
יוסף יצחק פריצקי: ביקשתי מסמדר אלחנני לזמן כאן ישיבה של ועדת המשנה שתסביר זאת לכל חברי ועדת הכספים עם יובל רכלבסקי הממונה על השכר ועם האוצר.
אלי גולדשמידט: י' פריצקי: עמדתי היא, שלא יתכן שעמותות - בין שהן מתוקצבות באופן ישיר ע"י המדינה ובין שהן מתוקצבות באופן "עקיף" לפי סעיף 46 - לא תהיה להן מגבלת שכר.
ויצמן שירי: חבר-הכנסת פריצקי, הבה נצא מנקודת הנחה, שיורידו את השכר לחצי.
ויצמן שירי: מה שיקרה הוא שלמעשה למדינה ייגרם נזק בגדול; אם היום הם מושכים משכורות כאלה גבוהות, הם גם משלמים מס.
ויצמן שירי: כלומר, סעיף 46 לא מדבר על מס על שכר עבודה.
ויצמן שירי: האם זה לא נכון?
ס' אלחנני: חוקי מס לא רלוונטיים.
אלי גולדשמידט: תחילה, אני מברך אותך על כך שהכנסת את נושא שכר הבכירים כחלק מהקריטריונים בשיקול הדעת שאתה מפעיל בוועדת המשנה.
אלי גולדשמידט: אומרים, שעשית דבר מאד נכון, ואני מברך אותך על כך.
אלי גולדשמידט: שנית, אני מבין שמעכשיו בטבלה הזו שמגישים לך אתה מחייב אותם להגיש גם את זה.
יוסף יצחק פריצקי: לא הם מגישים זאת, אלא רשם העמותות.
יוסף יצחק פריצקי: יש ויכוח קשה עם האוצר שטוען שזה חסוי, וגם זה ייפתר בישיבה שיבוא אליה יובל רכלבסקי.
אלי גולדשמידט: אפשר לפתור גם את העניין הזה כך שזה יהיה לעיניה של אנה שניידר או לעיניך בלבד.
ס' אלחנני: עמירם בוגט יכול לתת את כל הנתונים.
אלי גולדשמידט: שלישית, איננו יכולים סתם לקבוע את העניין הזה על-פי התחושות.
אלי גולדשמידט: דרך אגב, אינני יודע אם באגודה לזכויות האזרח זה 200 ומשהו אלף שקל לשנה.
אלי גולדשמידט: אני גם לא בטוח בזה.
יוסף יצחק פריצקי: זו המשכורת הגבוהה ביותר.
יוסף יצחק פריצקי: זה 200 ומשהו אלף שקל.
יוסף יצחק פריצקי: אין דעתי נוחה.
אלי גולדשמידט: אני גם לא חושב שזה הסכום הזה, אך בוא ונגיד שבמקרה של עמותת "מכון פרס לשלום" הדברים הרבה יותר בולטים, כך שאני מוכן לקבל את העניין.
אלי גולדשמידט: י' פריצקי:
מאיר פרוש: אני חושב שאם עוברים את דוד יהושע ודרישותיו המחמירות ואם בכל אופן עוברים אותו וזה לוקח חודשים רבים עד שעוברים אותו, מבחינתי זה היה צריך להיות מספק אותנו כדי שהוא יוכל לקבל את האישור לעניין סעיף 46 לפקודת מס הכנסה.
מאיר פרוש: דרך אגב, אינני מכיר את העמותות.
מאיר פרוש: את "מכון פרס לשלום" אני מכיר מזה שמדברים על כך, ואת שתי האחרות אינני מכיר.
מאיר פרוש: זה לא שלא היה להן ניהול תקין.
מאיר פרוש: היה להן ניהול תקין ב-1999.
מאיר פרוש: זה שעמותה נמצאת בתהליך מחיקה זה עדיין לא אומר שהיא לא בסדר.
מאיר פרוש: אתן דוגמא לעמותה הנמצאת בתהליך מחיקה.
מאיר פרוש: הוא ביקש מעמותה לשלם את האגרה, את ה-3,000 שקל.
מאיר פרוש: יכול להיות שיש עמותה שאומרת: "אינני נזקקת לשום משרד ממשלתי.
מאיר פרוש: אינני הולכת לבקש שום תמיכה מאף אחד.
מאיר פרוש: אינני צריכה את הניהול התקין הזה ושלא יבלבל לי עמירם בראש.
מאיר פרוש: לא צריך את כל הדרישות שלו החדשות".
מאיר פרוש: ואז, אם מישהו לא משלם את האגרה השנתית, הוא בתהליך מחיקה.
מאיר פרוש: אני יכול להיות תמים, אבל אינני יודע אם בדיקה של עמירם צריכה להיות יותר חשובה בועדה מאשר בדיקה של דוד יהושע שזה במס-הכנסה ואני חושב שהדרישות שם יותר מחמירות.
יוסף יצחק פריצקי: אני מציע, שנדון על זה.
יוסף יצחק פריצקי: בכל הכבוד הראוי, הבדיקה של דוד יהושע- - -
מאיר פרוש: אני מעדיף את דוד יהושע כאדם שבא בפנינו ומציג את אותם אלה שמבקשים את סעיף 46.
מאיר פרוש: תבדוק למה היא בתהליך מחיקה או למה הם לא רוצים ניהול תקין ל-2000.
מאיר פרוש: לא פעם בבדיקה אקראית אנו מוצאים מיד את הסיבה.
מאיר פרוש: אני לא בעד לקבל את המגבלה הזו על עצמנו- - - במקום עמירם בוגט.
אלי גולדשמידט: אני לא במקום.
אלי גולדשמידט: יש לנו אחריות, ולדעתי אנו כן יכולים לעשות את ה-OVERRULING.
אלי גולדשמידט: ברצוני להגיד פה משהו שלדעתי הוא עשוי להיות הרבה יותר בעל השלכות.
אלי גולדשמידט: אנו עוסקים פה בסעיף 46 לפקודת מס הכנסה, שזה חלק מסויים.
אלי גולדשמידט: מדינת ישראל מעניקה תמיכות בשיעורים אדירים ישירות - תמיכות כספיות.
אלי גולדשמידט: שמעתי על איזה שהוא מוסד, ואינני רוצה לומר את שמו, שנמצא אפילו בירושלים והוא לא חרדי – והיתה על זה סדרת כתבות בעיתון "כל העיר" - ועל משכורת המנכ"ל שלו או של יושב-ראש מועצת המנהלים ומדובר בסכומי עתק של כסף.
אלי גולדשמידט: אני יודע, שהמוסד הזה מקבל גם תמיכה ממשרד התרבות.
אלי גולדשמידט: ו' שירי: יש לו חברים בכנסת.
אלי גולדשמידט: חבר מביא חבר.
אלי גולדשמידט: זה לא בגלל זה.
אלי גולדשמידט: יש פה שאלות קשות מאד, אבל טוב שאנו מתחילים לטפל בזה.
אלי גולדשמידט: בואו ונסכם את הדברים באופן פוזיטיבי.
אלי גולדשמידט: אני מציע כדלקמן: אנו מאשרים את כל העמותות שהציע חבר-הכנסת פריצקי בשם ועדת המשנה לאשר, למעט שלוש העמותות שהוזכרו.
אלי גולדשמידט: לגבי שלוש העמותות שהוזכרו, אני מציע לומר שאנו לא מתנגדים לאישורם אלא אנו מתלים את האישור שלהן.
מאיר פרוש: היא אמרה, שהיא לא יכולה.
מאיר פרוש: חבר-הכנסת יוסי פריצקי כבר ניסה לבקש את זה.
יוסף יצחק פריצקי: הצעתי לבקש זאת, והאוצר לא מסכים.
אלי גולדשמידט: אנו נדון מחדש בעניין שלוש העמותות.
מאיר פרוש: אני מבקש לרשום, שאני מסתייג מההחלטה.
אלי גולדשמידט: אנו נקיים דיון נוסף.
יעקב ליצמן: מי הן העמותות?
יוסף יצחק פריצקי: "מכון פרס לשלום", בית-כנסת של תימנים--
ס' אלחנני: --שנמצא בתהליך מחיקה.
יוסף יצחק פריצקי: אינני זוכר את שם העמותה השלישית.
יעקב ליצמן: איך המחיקה מסתדרת עם זה?
אלי גולדשמידט: לא מאשרים.
אלי גולדשמידט: אנו לא מאשרים שלוש עמותות: "מכון פרס לשלום", בית-הכנסת של התימנים ועוד עמותה.
אלי גולדשמידט: י' ליצמן: אולי הוא צודק שהוא לא שילם את האגרה.
ס' אלחנני: עמירם בוגט אמר, שזו עמותה בתהליך מחיקה.
אלי גולדשמידט: אם אתם מסכימים, אני רק רוצה לצרף המלצה של ועדת הכספים למשרדי הממשלה שמפעילים קריטריונים למתן מענקים לגופים מגופים שונים שגם הם ידאגו לכך שהמענקים יותנו בכך שגובה השכר שישולם באותן עמותות יהיה על-פי הקריטריונים שיקבע מר רכלבסקי ולא מעבר לזה.
יוסף יצחק פריצקי: אני מציע, שאנו נקיים פה דיון ואנו נקבע.
אלי גולדשמידט: מכיון שאינני רוצה להפוך זאת כך שהכל הוא באמת "מכון פרס לשלום", ולדעתי יש עוד עשרות גופים כאלה אם לא מאות,--
יוסף יצחק פריצקי: ודאי שיש.
אלי גולדשמידט: --אני רוצה לתת כתב הפניה לכולם, כדי שכולם יהיו מודעים לזה שמהיום ואילך הדברים נבדקים גם בהיבט הזה.
אלי גולדשמידט: ה צ ב ע ה הצעת ועדת המשנה לעניין העמותות בראשות חה"כ י' פריצקי, לגבי אישור עמותות לעניין סעיף 46 לפקודת מס הכנסה, התקבלה.
אלי גולדשמידט: בהתנגדותו של חבר-הכנסת פרוש ובהימנעותו של חבר-הכנסת ליצמן הצעת ועדת המשנה לעניין העמותות בראשות חבר-הכנסת פריצקי התקבלה.
אלי גולדשמידט: שינויים בתקציב לשנת 2000 (פניות מס' 317 ו-318 לוועדה, ובקשות מס' 029-18 ו-030-18 לוועדה)
אלי גולדשמידט: אנו עוברים להעברות התקציביות.
אלי גולדשמידט: אני רוצה להתחיל דוקא מנושא הדרוזים.
א' קרשנר: מדובר על פניות מספר 317 ו-318 לוועדה ועל בקשות מספר 029-18 ו-030-18 לוועדה.
אלי גולדשמידט: מדובר על פניות מספר 317 ו-318 לוועדה, ועל בקשות מספר 029-18 ו-030-18 לוועדה שנמצאות בפניה אחת.
ע' לנג: אלה פניות שנועדו להמשיך ולהשלים את מה שנשאר בתכנית החומש למיגזר הדרוזי.
ע' לנג: אלה ארבע פניות, משום שחלקן מועבר בעודפים וחלקן מועבר בהרשאות להתחייב בהתאם למה שצריך על מנת להמשיך ולהשלים.
ע' לנג: זה המשך ישיר לתכנית.
ע' לנג: איפה שנשאר תקציבי פיתוח מהשנה שעברה מועברים תקציבי הפיתוח בעודפים, וכנגד זה מתוקצבת ההרשאה להתחייב על מנת שהם יוכלו לבצע, ואיפה שנשאר כסף מהשלמת גרעונות מהעבר שהתחייבו עליהם מעבירים את הכסף כדי להשלים להם.
אלי גולדשמידט: כיון שהתכנית לא נדונה פה בוועדת הכספים, אני מבקש שתתן לנו את ה-OUT LINES המרכזיים של התכנית.
ע' לנג: התכנית התחילה ב-1995 והתבססה בעיקר על ביצוע תקציבי פיתוח ושידרוג פיתוחי של המיגזר.
ע' לנג: היו קצת ויכוחים עם המיגזר לגבי אופן הוצאת הכספים.
ע' לנג: נעשתה בדיקה, ובסופה של הבדיקה זה מה שהובהר לנו שזה מה שחסר.
יעקב ליצמן: האם כל הפניות האלה הן רק לדרוזים?
מאיר פרוש: בקשה מספר 029-18 היא לגבי מכינה קדם-צבאית ואולפני גיור.
א' קרשנר: זה לא שייך לחבילה הזו.
א' קרשנר: לא דנים בזה כרגע.
אלי גולדשמידט: מדובר פה בבקשות מספר 029-18 ו-030-18.
אלי גולדשמידט: י' פריצקי: על אלו רשויות מדובר?
ע' לנג: מדובר על כל המיגזר.
ע' לנג: האם יש שם 15 רשויות?
מאיר פרוש: 13.
ע' לנג: יש שם 13 רשויות, ובהתאם למצב ובהתאם לחלוקת הכספים בין הרשויות, בהתאם לתקציבי הפיתוח הפיתוח של משרד הפנים ובהתאם לתב"רים שהם מגישים, יעשו את השימוש בכסף שנותר.
יוסף יצחק פריצקי: מעניין אותי לדעת האם מישהי מהרשויות האלה ביקשה להעלות ארנונה.
ע' לנג: אני לא יכול להגיד לך בשליפה.
ע' לנג: לי לא זכור, אבל אינני מתחייב.
יוסף יצחק פריצקי: לרשויות העניות כגון רמת-השרון ותל-אביב אישרו.
יוסף יצחק פריצקי: לתמרה, שהיא רשות שכידוע לך טובעת בכסף, לא אישרו.
יוסף יצחק פריצקי: מעניין אותי לדעת למה זה עובד כך.
אלי גולדשמידט: אנו עוסקים כאן בתכנית כוללת רב-שנתית למיגזר הדרוזי.
אלי גולדשמידט: אני מציע, שאנו נאשר את התכנית הזו.
אלי גולדשמידט: זו תכנית, שהגיעו אליה בהסכמה עם כל הרשויות ועם הרבה עבודת רגליים.
אלי גולדשמידט: היה כבר דיון כבר, ואתם זוכרים שהיה פה דיון עם הרשויות הדרוזיות לפני חצי שנה.
אלי גולדשמידט: סוף-סוף באים עם העניין הזה.
אלי גולדשמידט: אני מציע לא לשים מכשולים בדרך ולאשר זאת.
עופר חוגי: גם בשנה שעברה אישרנו תקציב מיוחד לדרוזים.
ע' לנג: זה לא היה תקציב מיוחד.
ע' לנג: הדרוזים מתוקצבים באופן נפרד באופן קבוע בספר התקציב.
עופר חוגי: היה הסכם עם הרשויות, ואם אינני טועה היה בשנה שעברה תקציב של כמעט 80 מליון שקל.
עופר חוגי: ע' לנג: לא היה שום הסכם על הגדלת תקציבים בסך 80 מליון שקל לרשויות הדרוזיות.
עופר חוגי: יכול להיות, שהיתה הגדלת תקציב כוללת של שר האוצר שנתן שנתן כאילו ייקור קיצוץ לרשויות המקומיות, ובמסגרת הזו היתה חלוקה בהתאם למיגזרים השונים גם לדרוזים.
עופר חוגי: הבנתי מחבר-הכנסת טריף, שלא היה ניצול בתקציב השנה שעברה.
ע' לנג: כן, זה בפיתוח.
ע' לנג: היה להם קושי וויכוח עם המשרדים השונים על אופן ביצוע התכנית, על מהות התכנית.
ע' לנג: הויכוח הזה התגלגל עד שהגענו להסכמה על איזה דברים זה, והעברנו את יתרת הכסף על מנת שיוכלו להשתמש בו.
עופר חוגי: האם זו תוספת על התקציב הקודם?
ע' לנג: לא.
ע' לנג: זה יישום התכנית והשלמה שלה.
עופר חוגי: זה אומר, שבפועל, מבחינת כל הפירסומים שלכם, לא נתתם להם איזה שהוא תקציב מיוחד.
עופר חוגי: זה רק יישום של התכנית הקודמת.
ע' לוי: כן.
ע' לוי: זה המשך שלה.
אלי גולדשמידט: אני מעמיד פניות ובקשות אלה להצבעה.
אלי גולדשמידט: ה צ ב ע ה פניות מס' 317 ו-318 לוועדה ובקשות מס' 029-18 ו-030-18 לוועדה התקבלו.
אלי גולדשמידט: הפניות והבקשות האלה אושרו.
מאיר פרוש: בעת שאנו מצביעים, הגיעו שני ראשי רשויות דרוזיות.
אלי גולדשמידט: עשו את מלאכתכם.
אלי גולדשמידט: אתם יכולים לחזור.
אלי גולדשמידט: הכל בסדר.
אלי גולדשמידט: ריאד איברהים, מתאם מטעם משרד ראש הממשלה את הטיפול במגזר הדרוזי, האם אתה רוצה לומר איזו שהיא מלה לסיכום?
ר' איברהים: רציתי גם להתייחס לכך שלא העלו את הארנונה.
ר' איברהים: אינני צריך להגיד לכם מהו המצב הסוציואקונומי.
יוסף יצחק פריצקי: האם ביקשתם העלאת ארנונה?
ר' איברהים: המצב חמור מאד.
ר' איברהים: אי אפשר גם לבקש.
ר' איברהים: למעשה, החלטת הממשלה סוגרת את תכנית החומש שדובר עליה וסוגרת את התחשבנות עם המיגזר הדרוזי.
ויצמן שירי: היא מ-1995, ולמעשה היתה צריכה להסתיים ב-2000.
ר' איברהים: נכון.
ר' איברהים: זה מ-1999.
ר' איברהים: ב-2000 גם נסגרה התכנית.
ר' איברהים: ניתן תקציב של 180 מליון שקל.
ר' איברהים: אנו עוד בהתחשבנות מול האוצר, מול משרדי הממשלה, וניתן תקציב לשלוש שנים קדימה מ-2001 עד 2003.
ר' איברהים: זה על דעת ראשי הרשויות, וזו תכנית שמקובלת עליהם ומקובלת על משרדי הממשלה.
ר' איברהים: אני מאד מודה לכם.
עופר חוגי: התקציב שאתם מקבלים כל שנה- - -
ויצמן שירי: זה לא כל שנה.
ר' איברהים: משנת 2000 זה 190 מליון שקל, 190 מליון שקל ו-190 מליון שקל.
אלי גולדשמידט: רבותי, אני מודה לכם מאד.
אלי גולדשמידט: אני מודה לריאד איברהים.
אלי גולדשמידט: יש פה בקשות דחופות של המשרד לביטחון פנים בנסיבות הימים האלה.
יעקב ליצמן: היום, יש רביזיה.
אלי גולדשמידט: הרביזיה בוטלה.
אלי גולדשמידט: היתה בקשה להתייעצות סיעתית של חבר-הכנסת עופר חוגי.
יעקב ליצמן: לא נותנים להכנס לבית-סוהר.
יעקב ליצמן: רוצים לבקר, ולא נותנים.
ויצמן שירי: אצל חבר-הכנסת עופר חוגי זה שלא נותנים לו לבקר את אריה דרעי זה פיקוח הנפש האמיתי.
אלי גולדשמידט: פניה מספר 274 לוועדה נדונה והוסברה בישיבה הקודמת, ואז התבקשה התייעצות סיעתית.
אלי גולדשמידט: בינתיים, בוטלה הבקשה, ולכן נצביע עליה.
אלי גולדשמידט: מדובר בשינוי פנימי בתוך המשרד לביטחון פנים בשיעור של 12 מליון שקל.
אלי גולדשמידט: אני מעמיד להצבעה את פניה מספר 274 לוועדה.
אלי גולדשמידט: ה צ ב ע ה פניה מס' 274 לוועדה התקבלה פה אחד.
אלי גולדשמידט: פניה מספר 274 לוועדה אושרה פה אחד.
אלי גולדשמידט: שינויים בתקציב לשנת 2000 (פניות מס' 322 ו-323 לוועדה, ובקשה מס' 006-17 לוועדה)
אלי גולדשמידט: אני עובר לבקשות שהגיעו הבוקר מהמשרד לביטחון פנים.
אלי גולדשמידט: אתם מקבלים אותן עכשיו.
אלי גולדשמידט: זה דחוף, כתוצאה מכל מה שמתחולל.
יעקב ליצמן: האם מישהו יכול להסביר באיזו פניה נמצא נושא כדורי הגומי?
ש' גמבשו: זה בפניה הנוכחית.
אלי גולדשמידט: יש פה שאלה שאולי כן הייתי שואל, אך אינני רוצה לעשות זאת עכשיו.
אלי גולדשמידט: שמעתי איזו שהיא טענה לגבי מצוקה תקציבית, שכתוצאה מזה לא תהיינה חצציות וכו'.
ויצמן שירי: חסרים למשטרה 200 מליון שקל.
ש' גמבשו: נושא זה נפתר.
ש' גמבשו: במסגרת הפניה הזו אנו נותנים מענה לחלק.
ויצמן שירי: יש למשרד לביטחון פנים גיבנת של 200 מליון שקל, שהוא סוחב עדיין.
ויצמן שירי: אם לפני חודש פתחנו את העיתון וקראנו שלא יכולים לקנות סבונים, מגבות ומליון ואחד דברים כתוצאה מהדבר הזה, קרוב לודאי שלא יוכלו לקנות גם ג'יפים או חצציות.
ויצמן שירי: התוצאה של הדבר הזה היא, שבגלל שאין כדורי גומי הולכים לכדורי מתכת.
ש' גמבשו: אני חושב, שהכי אמין יהיה אם ניצב ישראל אפרת, ראש התקציבים
ש' גמבשו: במשטרה יענה לנושא הזה כי אנו נתנו מענה לשאלה של ה-200 מליון שקל.
מאיר פרוש: ראיתי בקיצוצים ל-2001 שמורידים להם 300 תקנים.
מאיר פרוש: אולי הוא יכול להסביר לנו איך זה משפיע.
אלי גולדשמידט: הוא יגיד לך, שזה משפיע רע.
אלי גולדשמידט: מ' פרוש: אני יודע שזה משפיע רע, אך אני רוצה לשמוע ממנו במה זה משפיע.
אלי גולדשמידט: מדובר בהורדת 300 תקנים במשטרה בבת אחת.
יעקב ליצמן: היושב-ראש גולדשמידט, צריך להגיד איזו שהיא מלה טובה למשטרה.
אמנון כהן: תגיד בשם הוועדה, ואם אתה רוצה - כל אחד יגיד.
יעקב ליצמן: הם מקבלים אבנים.
יעקב ליצמן: לפחות יש להגיד להם מלה טובה.
יוסף יצחק פריצקי: לא רק שהם מקבלים אבנים, אני חושב שהשתלחות פוליטיקאים בקציני משטרה היא לא דבר מקובל.
ויצמן שירי: הוא מתכוון לחבר-הכנסת יוסי שריד, והוא צודק.
ניצב י' אפרת: נושא 200 מליון השקל - זה היה בסביבות 200 מליון שקל בתכנית מתואמת עם משרד האוצר משנת 2000 שסגרנו את כל הנושא הזה.
ניצב י' אפרת: כנ"ל לגבי שנת 2001, ואנו הולכים ומתכנסים עם משרד האוצר לפתרון לנושא.
ניצב י' אפרת: כמובן, שזה מחייב אותנו בשיתוף פעולה איתם לעשות הרבה מאד צעדים קשים גם במערכת שלנו.